section_heading: Razvoj
paragraph_text: Razvoj su zejednički nastavile Njemačka i Nizozemska koje posljednjih nekoliko godina usko surađuju u razvoju i proizvodnji AFV-a. Tako je nizozemska vojska po ugledu na njemačku modernizirala svoje tenkove Leopard 2. Zajednički su razvile i izvidničko vozilo na kotačima Fennek (4x4). Fennek je već u serijskoj proizvodnji i operativnoj uporabi u vojskama obje države, a veći dio vozila je u uporabi u Afganistanu. Tijekom razvoja i završnih testiranja Boxera, govorilo se o njegovoj veličini i velikoj masi. Proizvođač ARTEC je naveo kako je to zbog činjenice da su zadani veliki parametri nosivosti (čak osam tona) i volumena korisnog prostora, što ne omogućuje manje vozilo.